Yeni çap edilmiş kitab
Bu yaxınlarda “Cığırlarda izim qaldı” adlı kitab çapdan çıxmış və oxuculara tqədim olunmuşdur.
Uzun illər mətbuatda publisistik və bədii yazıları ilə tanınan və Mingəçevir Turizm Kollecinin ədəbiyyat müəllimi Əşrəf Bayram oğlu Əsgərov əsl pedaqoq, gözəl ziyalı və sözü ilə əməli bir olan, qəlbində daim vətən sevgisi daşıyan insanlardandır.
Bu yaxınlarda onun “Cığırlarda izim qaldı” adlı ikinci kitabı çapdan çıxmış və öz oxucularına tqədim olunmuşdur.
İstedadlı qələm sahibinin kitabda toplanan ən maraqlı povest, hekayə və dram əsərində saf insani keyfiyyətlərdən, təmiz məhəbbətdən, övlad həsrətindən, torpağa bağlılıqdan, sənətə və elmə məhəbbətdən bəhs olunur. Qeyd olunan keyfiyyətləri onun “Mətləb”, “Hünər və İnam” povestlərində, “Təbəssüm” pyesində, “Sevinc”, “Sonsuzluq yükü”, “Niyazın qəlbi”, “Oğul, atanı tanı!” və s. hekayələrində də görmək olar.
Müəllifin “Qəbul günüm deyil” hekayəsində bəzi idarələrimizdə olan süründürməçilik və “Kişisən, alçalma!” hekayəsində isə yaltaq və ikiüzlü adamların daxili aləmi ifşa edilmişdir.
Kitaba həmçinin müəllifin elmi-tədqiqat, publisistik məqalələri və 1969-1971-ci illərdə M.Davudova adına Mingəçevir Dövlət Dram Teatrında ədəbi hissə müdiri işləyərkən teatrın səhnəsində oynanılan əsərlər və aktyorlar haqqında “Mingəçevir işıqları” qəzetində dərc etdirdiyi məqalələr daxil edilmişdir.
Əlavə edilmə tarixi: 01.08.2013 | Baxılma sayı: 557